  Виталий Пронин Ижысь Удмуртской ульчаысь 261 юртын кышкыт учыр луэм бере шуге-леке вуэм семьяослы юрттэт сётон азинтӥське.Толон, 13-тӥ ноябре, быремъёслэн семьяоссылы быдэн 1 миллион манет сётыны кутскизы. 7 семья пӧлысь 4-ез толон ик таӵе юрттэт басьтӥз, нош кылемъёсызлы туннэ сётэмын.Озьы ик та юртын улӥсьёслы огпол юрттэт сётӥське на 10 сюрс манетэн. Калыкез утён, семья но демография политикая министерство ивортэмъя, 10-тӥ - 12-тӥ ноябре со юрттэтэз басьтӥзы 5-тӥ но 6-тӥ подъездъёсын улӥсьёс, нош понедельникысен сётыны кутскизы 1-тӥ - 4-тӥ подъездын улӥсьёслы. Туннэ 13 часлы сое басьтӥз ни 501 адями.Валентина Емельянова Туспуктэм: udmurt.ru  